Kaken er vanligvis kuppelformet og strekker seg opp fra en sylindrisk base. En panettone som veier 1 kilogram er vanligvis omkring 12–15 centimeter høy. Kaken bakes i en langvarig prosess hvor deigen gjennomgår en modning som gjør den syrlig, liknende surdeig. Heveprosessen tar flere dager, noe som gir kaken dens karakteristiske luftige konsistens. Den kan inneholde kandiserte appelsinskall, sitronskall og sukat, samt rosiner som tilsettes tørre og ikke bløtlagte.